Gallettini tal-coconuts u semolina
Ingredjenti 175g butir mhux bil-melħ 275g zokkor 2 bajdiet, mħabbtin ħafna kuċċarina u nofs essenza tal-vanilla nitfa melħ 200g dqiq nitfa baking powder 150g frak tal-coconut 75g semolina, lewż Metodu Saħħan il-forn għal 180 ̊Ċ/350 ̊F. Ħallat f'bieqja l-butir u z-zokkor sakemm ikollok taħlita ħafifa. Żid il-bajd imħabbat u l-essenza u ħallat sew. Żid id-dqiq, is-semolina, il-baking powder u l-melħ. Ħawwad tajjeb mill-ġdid. Ifforma blalen żgħar u fuq kull wieħed poġġi lewża. Poġġihom fuq dixx tal-forn fuq karta strazza imma tagħmilhomx wisq qrib xulxin għax meta jsiru jiċċattjaw u jikbru fil-wisa'. Sajjar għal 15-il minuta meta l-gallettini għandhom ikunu saru kulur kannella sabiħ fil-wiċċ. Ħallihom jiksħu sew u jistgħu jinżammu tajbin għal madwar 10 jiem f'kontenitur li jingħalaq tajjeb.